Իհարկե, շատ կարևոր է նշել, որ այս զարգացումների երկրորդ քայլը կուտակային հզորությունների ստեղծումն է: Վերականգնվող էներգետիկայի մասին խոսելիս չպետք է մոռանանք, որ թե արևը, թե քամին օրվա որոշակի ժամերին ունեն հզորությունների ստեղծման հնարավորություն, հետևաբար, որպեսզի մեր էներգետիկ համակարգն ավելի կայուն լինի, առաջանում է կուտակային հզորությունների ստեղծման պահանջարկ: Սա մեր թիրախներից մեկն է, ներկայում ուշադիր հետևում ենք զարգացումներին: Այսօր գները կամաց-կամաց մրցունակ են դառնում, սկսում են հետաքրքիր առաջարկներ ի հայտ գալ: Նմանատիպ հզորությունների ստեղծումով մենք կարող ենք ավելի մեծ քայլերով վերականգնվող էներգետիկան զարգացնել: Արդյունքում կլուծենք թե երկրի էներգետիկ անվտանգության հարցը, թե հավելյալ սպառման հնարավորություններ կստեղծենք` մեծացնելով նաև արտահանման հզորությունները: Ի վերջո, մրցունակ սակագին ունենալով, կարող ենք նոր ներդրումներ ներգրավել: